Amaia Lejarreta

Amaia Lejarreta Onaindia (Durango, Bizkaia, 1983ko apirilaren 23a) artista plastikoa,  makillatzaile profesionala eta zinegilea da.

 Biografia 
Txiki-txikitatik Amaiak arterako dohainak zituela erakutsi zuen. Hala, Kurutziaga ikastolako irakasleak, Elena Fernandezek, zortzi urte besterik ez zituela akuarelen kalitatea goraipatzean jarraitzera animatu zuen, eta gazteak Batxilergo Artistikoaren alde egin zuen Durangoko Institutuan. Ondoren Arte Ederretan lizentziatu zen Euskal Herriko Unibertsitatean eta pinturan espezializatu zen. 

 Ibilbide profesionala 
Amaiak laster aurkitu zuen bere lekua makillaje profesionalaren munduan. Hainbat ikastaro egin ondoren, durangarrak hiru urte eman zituen Bilboko Makeupcamarena estudioan lanean. Krisiak eraginda, bere bizitzak ustekabeko bira eman zuen eta farmazia batean lan egiten amaitu zuen. Lan hori, gerora, makillaje sozialeko saioekin uztartu zuen, batez ere neska-lagunak eta argazki-saioak ardatz hartuta. 2016an, 32 urte zituela pintatzeari ekin eta Pure feeling izeneko bere lehen erakusketa hitz hauekin aurkeztu zuen:Nire hizkuntza pintura da, eta erakusketak aukera eman dit nor naizen planteatzeko eta bizitza osoan pixka bat birsortzeko. Argi daukat beldurrek blokeatu egiten zaituztela, eta urte asko eman ditut lo zentzu horretan.2024ko Durangoko Azokako inaugurazio ekitaldian MADA izeneko working progress bat egin zuen Janire Etxebe dantzariarekin batera.

 Erakusketak 
2016an Pure feeling izeneko bere 1. erakusketa jarri zuen Durangoko Napozt tabernan.
2019an  Akuarelak Izeneko erakusketa Barañaingo Akelamendi tabernan
2020an Lehen aldiz performance-a Imaginautak, plataforma urgente de arte juvenil-en eskutik Bilboko Bilborock aretoan 
2021ean Paraiso izeneko erakusketa ZAWP (Zorrotzaurre Art Work in Progress) / La Nave Va + La Terminal-ean 
2021ean Gogoratzen erakusketa Durangoko Arte eta Historia Museoan.

 Zinegile 
- 2024an body painting-a eta dantza bertikala uztartzen dituen Erro film laburra sortu zuen; Laburbira zirkuituan eskaini zuten. Janire Etxabe dantzaria protagonista nagusi gisa eta Ines Osinagak jarri zion ahotsa film laburrari.

 Argitalpenak 
 Los abrazos que no nos dimos liburua. 61 artista gazteren diziplina anitzeko bilduma, Amaia Lejarreta tarteko, IMAGINAUTAK kolektiboarena, liburuaren izenburua interpretatzen dutenak, poesiatik, musikatik, marrazketatik, argazkigintzatik. ISBN: 978-84-96755-68-0. A Fortiori argitaletxea

 Erreferentziak 

 Kanpo estekak 

 Amaia Lejarreta, gorputza adierazbide gisaSinadurak bideoa (2021)
 Elkarrizketa: Askoz ere libreago gara umetan eta esentzia hori berreskuratu gura nuenAnboto, 2021.10.08
Amaia Lejarreta. Facebook
Elkarrizketa: Fantasia itzela da 'Erro' eta 'MADA' egia bihurtu eta Durangoko Azokan parte hartzea Anboto, 2023.12.04

Kategoria:Durangarrak
Kategoria:Bizkaiko artistak
Kategoria:Emakume artistak
Kategoria:Emakume margolariak
Kategoria:Emakume makillatzaileak
Kategoria:Emakume zinemagileak